**Olena Vitalijivna Kravatska** (ukr. Олена Віталіївна Краватська, s. 22. kesäkuuta 1992) on ukrainalainen säilämiekkailija ja olympiamitalisti.

Kravatskan uran ensimmäiset aikusten arvokilpailut oli Strasbourgin EM-kilpailut 2014. Hän kilpaili tuolloin säilämiekkailun yksilökilpailussa. Kravatska voitti alkulohkonsa kaikki viisi ottelua ja eteni suoraan jatko-otteluiden toiselle kierrokselle, mutta hävisi 8–15 saksalaiselle Sibylle Klemmille. Saman vuoden MM-kilpailuissa Kravatska oli yksilökilpailun 40. EM-kilpailuissa 2015 Kravatska voitti alkulohkonsa kuudesta ottelusta kolme. Jatko-otteluiden ensimmäisellä kierroksella hän voitti Espanjan Laia Vilan, mutta hävisi toisella kierroksella venäläiselle Jana Jegorjanille. Joukkuekilpailussa hän saavutti ensimmäisen EM-mitalin, kun Ukraina oli kolmas. Kravatska miekkaili kaikissa Ukrainan otteluissa. Moskovan MM-kilpailuissa 2015 hän voitti yksilökilpailun ensimmäisen kierroksen ottelunsa, mutta hävisi toisella kierroksella venäläiselle Sofya Velikayalle. Joukkuekilpailussa Ukraina aloitti toisella kierroksella voittamalla Saksan. Puolivälierissä Ukraina voitti Italian 45–40 ja välierissä Yhdysvallat 45–39. Loppuottelussa Venäjä oli kuitenkin parempi 45–41, mutta Kravatska saavutti ensimmäisen MM-mitalinsa. EM-kilpailuissa 2016 Kravatska kilpaili sekä yksilö- että joukkuekilpailussa. Yksilökilpailun alkulohkossaan Kravatska voitti neljä ottelua, mutta hän putosi toisella kierroksella hävittyään ranskalaiselle Manon Brunetille 15–12. Joukkuekilpailussa Ukraina aloitti toiselta kierrokselta voittaen Azerbaidžanin, mutta häviten välierissä Ranskalle. Pronssiottelussa Ukraina voitti Puolan 45–42. Kravatska otteli kaikissa kolmessa ottelussa.

Ensimmäisen kerran olympialaisissa Kravatska kilpaili Rio de Janeirossa 2016, kun hän otteli sekä säilän yksilö- että joukkuekilpailussa. Yksilökilpailussa Kravatska hävisi ensimmäisen ottelunsa Yhdysvaltain Ibtihaj Muhammadille 15–13. Joukkuekilpailussa Kravatska miekkaili kaikissa Ukrainan otteluissa: puolivälierissä Ukraina voitti Etelä-Korean ja välierissä Italian. Loppuottelussa Venäjä oli parempi 45–30, mutta Kravatska saavutti ensimmäisen olympiamitalinsa.

Lähteet
-------

1. ↑  Olena Kravatska EFC. Viitattu 2.4.2021. (englanniksi)
2. ↑  European Championships 2014 - Women Sabre - Individual (pdf) EFC. Viitattu 2.4.2021. (englanniksi)
3. ↑  World Championship 2014 - Women Sabre - Individual FIE. Viitattu 2.4.2021. (englanniksi)
4. ↑  European Championships 2015 - Women Sabre - Individual (pdf) EFC. Viitattu 2.4.2021. (englanniksi)
5. ↑  European Championships 2015 - Women Sabre - Team (pdf) EFC. Viitattu 2.4.2021. (englanniksi)
6. ↑  World Championship 2015 - Women Sabre - Individual FIE. Viitattu 2.4.2021. (englanniksi)
7. ↑  World Championship 2015 - Women Sabre - Team FIE. Viitattu 2.4.2021. (englanniksi)
8. ↑  European Championships 2016 - Women Sabre - Individual (pdf) EFC. Viitattu 2.4.2021. (englanniksi)
9. ↑  European Championships 2016 - Women Sabre - Team (pdf) EFC. Viitattu 2.4.2021. (englanniksi)
10. ↑  2016 Summer Olympics - Sabre, Individual, Women Olympedia. Viitattu 2.4.2021. (englanniksi)
11. ↑  2016 Summer Olympics - Sabre, Team, Women Olympedia. Viitattu 2.4.2021. (englanniksi)